Andešs Svensons

Andešs Gunnars Svensons (; dzimis ) ir bijušais zviedru futbolists, kas spēlēja pussarga pozīcijā. Ar 148 spēlēm ir Zviedrijas futbola izlases rekordists aizvadīto spēļu skaita ziņā.

Lielāko daļu spēlētāja karjeras pārstāvējis Zviedrijas klubu IF Elfsborg. Tā sastāvā divreiz kļuvis par Zviedrijas čempionu un divas reizes izcīnījis arī Zviedrijas kausu. No 2001. līdz 2005. gadam spēlējis Anglijas Premjerlīgas klubā Southampton. 2003. gadā spēlēja FA kausa finālā, kur viņa komanda piekāpās Arsenal. Spēlētāja karjeru noslēdza 2015. gadā.

Zviedrijas izlasē debitēja  draudzības spēlē pret Dienvidāfriku. Pirmos vārtus izlases labā guva  2002. gada FIFA Pasaules kausa kvalifikācijas spēlē pret Azerbaidžānu. Izlases sastāvā piedalījies divos Pasaules kausa (2002, 2006) un trīs Eiropas čempionāta (2004, 2008, 2012)  finālturnīros. Karjeru izlasē noslēdza 2013. gada novembrī, kad 2014. gada FIFA Pasaules kausa kvalifikācijas izslēgšanas spēlēs Zviedrijas izlase zaudēja Portugālei un nespēja iekļūt finālturnīrā. Izlases rindās kopā aizvadījis 148 spēles un guvis 21 vārtus, vairākās spēlēs pildījis arī komandas kapteiņa pienākumus.

 Sasniegumi 
Elfsborg

 Allsvenskan: 2006, 2012
 Zviedrijas kauss: 2000–01, 2013–14
 Zviedrijas Superkauss: 2007

 Atsauces 

 Ārējās saites 

Kategorija:1976. gadā dzimušie
Kategorija:Zviedrijas futbolisti
Kategorija:Zviedrijas izlases futbolisti
Kategorija:2002. gada FIFA Pasaules kausa spēlētāji
Kategorija:2004. gada Eiropas čempionāta futbolā spēlētāji
Kategorija:2006. gada FIFA Pasaules kausa spēlētāji
Kategorija:2008. gada Eiropas čempionāta futbolā spēlētāji
Kategorija:2012. gada Eiropas čempionāta futbolā spēlētāji
Kategorija:Southampton FC spēlētāji
Kategorija:Gēteborgā dzimušie
Kategorija:IF Elfsborg spēlētāji